《门外闲田数亩长有泉源因筑直堤分为两沼》
唐代·徐夤

左右澄漪小槛前，直堤高筑古平川。十分春水双檐影，

一片秋空两月悬。前岸好山摇细浪，夹门嘉树合晴烟。

坐来暗起江湖思，速问溪翁买钓船。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。